b'\n_START_ARTICLE_\nAmer Krivec\n_START_SECTION_\n\xc5\xbdivljenjepis\n_START_PARAGRAPH_\nKrivec je leta 1953 diplomiral in 1966 doktoriral na gozdarski fakulteti v Zagrebu. Kot strokovnjak za gozdarstvo je deloval na podro\xc4\x8dju gozdnega gospodarstva v Celju in Postojni ter v \xc5\xa1estdesetih 20. stoletja prvi pri nas je uvajal mehanizacijo pri spravilu lesa s traktorji iz gozda. Njegove konstrukcijske re\xc5\xa1itve gozdarskih priklju\xc4\x8dkov in opreme traktorja za delo v gozdu so postale osnova za vse kasnej\xc5\xa1e preoblikovanje traktorja za spravilo lesa. Dr. Krivec je od 1964 delal na gozdnem oddelku ljubljanske Biotehni\xc5\xa1ke fakultete (BF). Leta 1974 je bil imenovan za rednega profesorja na BF v Ljubljani. Objavil je preko 50 raziskovalnih del in se uveljavil v mednarodni strokovni javnosti.'